În aceste momente, Curtea de Arbitraj de la Washington redactează ordinul de plată pentru România.
Este îngrijorare maximă la ministerul Finanțelor, acolo unde, potrivit unor surse, se fac calcule pentru cum să plătim daunele uriașe de pe urma scandalului Roșia Montană.
Premierul Marcel Ciolacu a încercat să calmeze spiritele și a declarat că o să ne descurcăm în orice scenariu. Asta, în timp ce fostul premier, Dacian Cioloș, continuă să arunce cuțitele spre Victor Ponta, pe care îl consideră principalul vinovat pentru prejudiciul de miliarde de dolari.
Potrivit unor surse, autoritățile române fac înțelegeri cu avocații miliardarilor de la Gabriel Resources ca plata să se facă în rate.
Guvernul e pregătit să facă publică decizia, deși ar putea exista anumite clauze de confidențialitate.
Potrivit unor surse guvernamentale, Ministerul Finanțelor ar putea prezenta un memorandum care prezintă eventuale soluții, detalii despre decizie. România are tot dreptul să negocieze.